**Република Србија**

**ОПШТИНА СВРЉИГ**

**ОПШТИНСКА УПРАВА**

**Број:404-132-4/2014-02**

**Датум:01.10.2014.године**

**С в р љ и г**

На основу члана 55. став 1. тачка 2) 57. и 60. Закона о јавним набавкама („Сл.гласник РС“, бр. 124/2012) и Одлуке о покретању поступка јавне набавке радова – Радови на пошљунчавању сеоских путева у комасационом подручју, број 404-132-1/2014-02 од 30.09.2014.године

**ОПШТИНСКА УПРАВА ОПШТИНЕ СВРЉИГ**

**18360 Сврљиг**

**Радетова бр. 31**

**објављује**

**П О З И В**

**за подношење понудa за јавну набавку радова у отвореном поступку**

**– Радови на пошљунчавању сеоских путева у комасационом подручју -**

**редни број ЈН радова 3 за 2014.годину**

**1. Предмет јавне набавке** је набавка радова – **Радови на пошљунчавању сеоских путева у комасационом подручју**, ознака из општег речника јавних набавки –45233142 – Радови на поправци путева.

**2. Право учешћа** имају сва заинтересована лица, која испуњавају обавезне услове за учешће у поступку јавне набавке у складу са чланом 75. Закона о јавним набавкама и конкурсне документације. Испуњеност наведених услова понуђач доказује достављањем доказа наведених у члану 77. Закона о јавним набавкама, који могу бити у неовереним копијама, а у свему у складу са конкурсном документацијом. Изабрани понуђач ће у року који нареди наручилац, а не краћи од пет дана од дана пријема писменог позива наручиоца доставити оргинал или оверену копију доказа о испуњености услова из члана 75. Закона о јавним набавкама.

**3. Понуду може поднети** понуђач који наступа самостално, понуђач који наступа са подизвођачем и група понуђача која подноси заједничку понуду. Понуђач је дужан да за подизвођаче достави доказе о испуњености услова из члана 75. Закона о јавним набавкама на начин одређен чланом 77. Закона о јавним набавкама, а доказе о испуњености осталих услова из члана 75. Закона на начин одређен конкурсном документацијом. Сваки понуђач из групе понуђача мора да испуни услове из члана 75. Закона о јавним набавкама, што доказује достављањем доказа из члана 77. овог закона, а остале додатне услове испуњавају заједно.

**4**. Понуђач може да поднесе само једну понуду.

**5**. Понуде са варијантама нису дозвољене.

**6. Критеријум за оцењивање понуда** је **најнижа понуђена цена**.

**7. Преузимање**конкурсне документације може се извршити у електронском облику са Портала Управе за јавне набавке и интернет странице наручиоца – www.svrljig.rs.

**8. Понуда се може достављати** лично или путем поште, на адресу Општинска управа општине Сврљиг, ул. Радетова 31, 18360 Сврљиг, сваког радног дана од 7,00 до 15,00 часова и мора се налазити у затвореној коверти – омоту са назнаком „не отварати“ – понуда за јавну набавку радова – **Радови на пошљунчавању сеоских путева у комасационом подручју**, ЈНбр. 3 за 2014. годину.

Понуђач је дужан да на полеђини коверте назначи назив, адресу, телефон и особу за контакт.

**9. Крајњи рок за достављање понуде** је **10.11.2014.годинедо 12,00 часова**. Понуде које стигну после наведеног рока сматраће се неблаговременим, понуда мора бити јасна, недвосмислена и са важношћу од 30 дана од дана отварања понуда.

**10. Јавно отврарање понуда** ће се обавити на дан истека рока, дана **10.11.2014.године у 12,30 часова** у просторијама наручиоца – Општинска управа општине Сврљиг, Радетова 31, 18360 Сврљиг, уз присуство овлашћених представника понуђача, који су дужни да доставе овлашћење за учешће у поступку јавног отварања, издато на меморандуму понуђача, оверено печатом и потписом овлашћеног лица и личну карту на увид.

Уколико отварању понуда присуствује законски заступник понуђач, неопходно је да се исти легитимише путем извода из Агенције за привредне регистре, ОП обрасца и сл.

**11. Оквирни рок** у коме ће наручилац донети одлуку о додели уговора је 10 дана од дана отварања понуда и доставиће је свим понуђачима у року од три дана од дана њеног доношења.

Уговор о додели јавне набавке биће закључен у року од осам дана од када се стекну законски услови.

**12. Особа за контакт:** Дејана Митић, e-mail: [ousvrljig@gmail.com](mailto:ousvrljig@gmail.com), телефакс:018/821-178.